രുക്മിണി

പതിനാറാമത്തെ വയസ്സിൽ ആയിരുന്നു രുക്മിണിയുടെ വിവാഹം. അതി സുന്ദരിയായ രുക്മിണിയുടെ സഹോദരൻ മഹാ പരാക്രമിയും പരശുരാമ ശിഷ്യനും ആയ രുക്മി ആയിരുന്നു.. മനസ്സ് കൊണ്ട് തന്റെ പുത്രിയെ കൃഷ്ണന് കൊടുക്കാൻ ആഗ്രഹിച്ച ഭീഷ്മക രാജാവ് പക്ഷെ "പരശുരാമനിൽ" നിന്നും ഭാർഗവാസ്ത്രം നേടിയ രുക്മിയുടെ ചെയ്തികളെ എന്നും  ഭയന്നിരുന്നു. അതിനാൽ രുക്മിയുടെ ആഗ്രഹത്തിന് വഴങ്ങി മകളെ ശിശുപാലനു നൽകാനുള്ള തീരുമാനം അദ്ദേഹത്തിന് എടുക്കേണ്ടി വന്നു. താൻ കൃഷ്ണനെ അല്ലാതെ അന്യനെ വരിക്കയില്ലെന്ന് രുക്മിണി ഒരു ബ്രഹ്മണൻ മുഖേന കൃഷ്ണനെ അറിയിക്കയാൽ സ്വയംവര സമയത്ത് അദ്ദേഹം വന്നു. ബലാൽ അവളെ തേരിൽ കയറ്റി കൊണ്ടുപോയി. സകല രാജാക്കന്മാരും സ്വയംവരത്തിനു വന്നിരുന്നു. കൃഷ്ണൻ കന്യകയെ കൊണ്ട് പോകും എന്നും അദ്ദേഹം സാക്ഷാൽ നാരായണൻ ആണെന്നും എതിർത്താലും ജയിക്കുക അസാധ്യം ആണെന്നും അറിയാമായിരുന്ന ജരാസന്ധൻ കൃഷ്ണനുമായി യുദ്ധത്തിന് ആദ്യമേ ഒരുക്കമല്ലായിരുന്നു എങ്കിലും മറ്റുള്ള രാജാക്കന്മാരുടെ നിർബന്ധ പ്രകാരം കൃഷ്ണനെ തടയുവാൻ വേണ്ടി അവിടെ ഒരു ഭയങ്കര യുദ്ധം അരങ്ങേറുന്നു... 
ഒറ്റയ്ക്ക് രുക്മിണീ രാജകുമാരിയുമായി മുൻപോട്ട് പോയ കൃഷ്ണനോട് രുക്മി ഒറ്റയ്ക്കാണ് ഏറ്റുമുട്ടിയത്.. പരശുരാമ ശിഷ്യനായ രുക്മിയെ കൃഷ്ണൻ തോല്പിക്കുകയും രുക്മിണിയുടെ അപേക്ഷ മാനിച്ചു വധിക്കാതെ ജീവൻ ദാനം നൽകി വിടുകയും ചെയ്തു.. 
കൃഷ്ണനെ പിന്തുടർന്ന രാജാക്കന്മാരും ആയി ബാലരാമനും സാത്യകിയും ഉൾപ്പെടുന്ന യാദവ സൈന്യം ഏറ്റുമുട്ടുകയും ജരാസന്ദനോടൊപ്പം അവരെ എല്ലാവരെയും പരാജയപ്പെടുത്തുകയും ചെയ്തു.. 

കൃഷ്ണന്‌ രുക്മിണിയിൽ പത്ത് പുത്രന്മാരും ഒരു പുത്രിയുമുണ്ടായിട്ടുണ്ട്. പ്രദ്യുംനൻ ആണ് അതിൽ പ്രഥമൻ. കൃഷ്ണൻ സ്വർഗ്ഗാരോഹണം പ്രാപിച്ചതിനു ശേഷം രുക്മിണി ചിതയിൽ ചാടി മരിച്ചു.

വർഗ്ഗം:മഹാഭാരതത്തിലെ കഥാപാത്രങ്ങൾ